open-index/open-wikipedia-markdown huggingface dataset:
Ciconia ciconia

A **cigüenya blanca** u simplament **cigüenya** ( (Linnaeus, 1758)) ye una especie d'au d'a orden d'os *[[Ciconiiformes]]* y familia *[[Ciconiidae]]* que lo suyo plumache ye sobretot blanco, con negro en as alas. Os adultos tienen patas royas largas y picos royos largos y punchigudos, y miden en promeyo 100–115&nbsp;cm dende a punta d'o pico dica la coda, con una envergadura de 155–215&nbsp;cm.

A cigüenya ye una au migrant de larga distancia que pasa l'hibierno en Africa dende l'Africa tropical subsahariana dica tan a lo sud como Sudafrica u en o subcontinent indio. En migrar entre Europa y Africa, priva cruciar a mar Mediterrania y esbarrar-se per l'Estreito de Chibraltar en o ueste, perque as termicas d'aire d'as cuals depende pa remontar no se forman sobre l'augua.

Carnivora, a cigüenya mincha una ampla gama de presas animals, incluyius insectos, peixes, anfibios, reptils, chicoz mamifers y chicotas aus. Prene a mayor parti d'a suya birolla d'o solero, entre vechetación baixa y d'auguas mica fundas. Ye un criador monogamo, pero no s'emparella de per vida. Toz dos miembros d'a parella construyen un gran niedo de tochos, que puede usar-se mientres cuantos anyos. Cada anyo, a fembra puede meter una puesta de cuatro uegos, que eclosionan de forma asincronica entre 33 y 34 días dimpués d'a puesta. Toz_dos pais fan redolín pa cobar os uegos y toz dos alimentan a las crietas. As crietas albandonan o niedo entre 58 y 64 días dimpués d'a eclosión y os pais las alimentan mientres 7 a 20 días mas.

Ista conspicua especie d'au ha dau puesto a muitas leyendas en tota a suya aria de distribución, d'as cuals a mas conoixida ye la historia d'os ninons que trayen as cigüenyas. Ye, amás amás, l'au nacional de Lituania, Belarrusia y Polonia.

## Subspecies
**C. c. ciconia* (Linnaeus, 1758).
**C. c. asiatica* (Severtzov, 1873).
 
## Referencias

## Vinclos externos
Ciconia nigra

A **cigüenya negra** ( (Linnaeus, 1758)) ye una au d'a orden d'os *[[Ciconiiformes]]* y familia *[[Ciconiidae]]* que mide un promeyo de 95 a 100&nbsp;cm dende a punta d'o pico dica la coda con una envergadura de 145 a 155&nbsp;cm, a cigüenya negra adulta tien sobretot plumache negro, con partis inferiors blancas, patas largas de color roya y un pico royo punchigudo y luengo. Una especie extendida pero miqueta comuna, se reproduz en puestos dispersos per tota Europa (predominantment en Portugal y Espanya, y partis central y oriental), y l'este dica l'Oceano Pacifico. Ye una au migrant de larga distancia, con poblacions europeas que pasan l'hibierno en l'Africa subsahariana tropical y poblacions asiaticas en o subcontinent indio. En migrar entre Europa y Africa, priva cruciar a mar Mediterrania y esbarrar-se per l'Estreito de Chibraltar en l'ueste. Una población aislada, no migratoria, se troba en o sud d'Africa.

A diferencia d'a cigüenya estreitament relacionada, a cigüenya negra ye una especie timida y cautelosa. Se veye sola u en parellas, per un regular en redoladas paulencas, ríos u auguas interiors. S'alimenta d'amfibios, peixes chicoz y insectos, cheneralment vadiando china-chana en auguas mica fundas aguaitando a las suyas presas. As parellas reproductoras per un regular construyen niedos en grans arbols forestals, per lo cheneral caducifolios pero tamién coniferos, que se pueden veyer dende largas distancias, asinas como en grans penyas u baixo salients colgants en arias montanyosas. A fembra mete de dos a cinco uegos de color blanca grisenca, que s'emporcan con o tiempo en o niedo. A cova prene de 32 a 38 días, con toz dos sexos compartindo as quefers, y l'emplumau prene de 60 a 71 días.
 
## Referencias

## Vinclos externos
Gelochelidon nilotica

A **falceta d'augua bequinegra** u **gaviotín de bieco negro** ( (Gmelin, 1789), d'antis mas ***Sterna nilotica***) ye una especie d'au d'a orden d'os *[[Charadriiformes]]* y familia *[[Laridae]]* que tien alas amplas, patas largas y cuerpo robusto. L'adulto de verano tien partis superiors grisas, partis inferiors blancas, casqueta negra, pico negro fuerte y patas negras. Mide de 33 a 42&nbsp;cm de luengo y de 76 a 91&nbsp;cm d'envergadura. A masa corporal vareya dende 150 dica 292 g.

Ista especie se reproduz en colonias en lacos, almarchals y costas. Fa niedo en o solero y mete de dos a cinco uegos. Encara que se distribuye amplament en arias d'augua dolza en Eurasia, s'asocia cuasi exclusivament con arias costeras d'augua salada en America d'o Norte.

S'alimenta sobretot d'insectos capturaus en vuelo, y tamién gosa cazar en campos humidos y mesmo en arias con matullera, pa capturar anfibios y chicoz mamifers. Tamién ye una au oportunista, y s'ha observau que replega y s'alimenta de texidors muertos d'a carretera.

## Subspecies
**G. n. nilotica* – (Gmelin, 1789).
**G. n. affinis* – (Horsfield, 1821).
**G. n. aranea* – (Wilson, 1814).
**G. n. vanrossemi* – Bancroft, 1929).
**G. n. gronvoldi* – Mathews, 1912).
 
## Referencias

## Vinclos externos
Melopsittacus undulatus

O **periquet** u **periquito** ( (Shaw, 1805)) ye una especie d'au d'a orden d'os *[[Psittaciformes]]* y familia *[[Psittaculidae]]* que se troba salvache en as partis mas ixutas d'Australia, an ha sobreviviu a las duras condicions de l'interior mientres mas de cinco millons d'anyadas. O suyo exito se puede atribuyir a un estilo de vida nomada y la suya capacidat pa reproducir-se en movimiento.

Naturalment, a especie ye verda y amariella con sinyals negras repartidas en a foyeta, a esquena y as alas. Os periquez se crían en cativerio con colors azuls, blancas, amariellas, grisas y mesmo con chicotas crenchas.

Os periquez son mascotas populars en tot o mundo a resultas d'a suya chicota grandaria, baixo costo y capacidat pa imitar a fabla humana. Ye prebable que sían a tercera mascota mas popular d'o mundo, dimpués d'o can y lo mixín domesticaus.
 
## Referencias

## Vinclos externos
Waltzing Matilda

**Waltzing Matilda**

## En aragonès

I i heba una vegada un rodamón acampau vora un estanyol,
chus la uembra d'un eucaliptus,
Y mientres asperaba que bullise l'augua d'a suya tetera, cantaba:
Vendrás a valsejar con mi, Matilda.

Valsejarem, Matilda, valsejarem, Matilda
Vindràs a valsejar con mi, Matilda.
Y mientres asperaba que bullise l'augua d'a suya tetera, cantaba:
Vendrás a valsejar con mi, Matilda.

Una obella va baixar a beber a la estanyol
Lo rodamón va saltar y con goyo la va agafar
Y tot cantando va posar la obella a lo suyo sarró
Vendrás a valsejar con mi, Matilda.

Valsejarem, Matilda, valsejarem, Matilda
Vindràs a valsejar con mi, Matilda.
Y tot cantando va posar la obella a lo suyo sarró
Vendrás a valsejar con mi, Matilda.

De sopetón va arribar lo casero alto d'o suyo pura sangre
Seguiu d'un, dos, tres policías a caballo,
De quí ye la obella que has posau a lo sarró?
Vendrás a valsejar con mi, Matilda.

Valsejarem, Matilda, valsejarem, Matilda
Vindràs a valsejar con mi, Matilda.
De quí ye la obella que has posau a lo sarró?
Vendrás a valsejar con mi, Matilda.

D'un bot lo rodamón va saltar a lo estanyol
“No me enxampareu nunca vive” dició
Y lo suyo fantasma se puede sentir en pasar amán d'o estanyol,
Vendrás a valsejar con mi, Matilda.

Valsejarem, Matilda, valsejarem, Matilda
Vindràs a valsejar con mi, Matilda.
Y lo suyo fantasma se puede sentir en pasar amán d'o estanyol, 
Vendrás a valsejar con mi, Matilda.
Larus michahellis

A **gaviota patiamariella** ( (Naumann, 1840)) ye una especie d'au d'a orden d'os Charadriiformes y familia Laridae que vareyan en longaria de 52 a 68&nbsp;cm, de 120 a 155&nbsp;cm d'envergadura y de 550 a 1.600 g de peso.

A redolada de reproducción se centra en a mar Mediterrania. Son aus omnivoras oportunistas. S'alimentan d'abocaders y atros puestos, y tamién buscan presas adecuadas en os campos u en a costa, u furtan a las gabiotas mas chicotas y atras aus marinas d'os capturas. Encara que las poblacions urbanas son per un regular carnuzers oportunistas, pueden cambiar a una dieta depredadora si cal; isto s'observó mientres a tancadura de Italia en 2020 a resultas d'a pandemia de COVID-19, cuan a manca de restas de birolla levó a las gaviotas patiamarillas de Roma a capturar presas d'a grandaria de ratas y tordoletas.

## Subspecies
**L. m. michahellis* (Naumann, 1840).
**L. m. atlantis* (Dwight, 1922).
 
## Referencias

## Vinclos externos
Euplectes afer

O **teixidor soro** u **bispe amariello** ( (Gmelin, 1789)) ye una especie d'au d'a orden d'os *[[Passeriformes]]* y familia *[[Ploceidae]]* que ye orichinaria d'Africa a lo sud d'o Sahara. Ye muit dimorfica sexualment en a suya epoca de reproducción, mientres a cual lo masclo adopta un plumache distintivo amariello y negro, que contrasta con a coloración predominantment parda d'a fembra. Mincha insectos, granullo y simients, y le fan goyo especialment os campos d'hordio y sorgo, y la vechetación de brozas a lo largo d'as paúls.

## Subspecies
**E. a. afer* (J.F.Gmelin, 1789).
**E. a. strictus* (G.Hartlaub, 1857).
**E. a. taha* (A.Smith, 1836).
 
## Referencias

## Vinclos externos
Larus delawarensis

A **gaviota de Delaware**  ( (Ord, 1815)) ye una especie d'au d'a orden d'os Charadriiformes y familia Laridae que lo suyo tozuelo, o cuello y as partis inferiors son de color blanca; o pico relativament curto ye amariello con un aniello fosco; a esquena y as alas son de color grisa platiada; y as garras son amarillas. Os uellos son amariellos con ribets royos. A esperanza de vida promeyo d'un individuo que plega a la edat adulta ye de 10,9 anyadas, manimenos, a gaviota de Delaware mas viella rechistrada s'observó en Cleveland en 2021, encara con vida a la edat de 28 anyos.

L'habitat de reproducción d'as gaviotas de Delaware se troba amán de lacos, ríos u la costa de Canadá y o norte d'os Estaus Unius. Fan niedos colonialment en o solero, a ormino en islas. Son aus migratorias y la mayoría se desplaza enta lo sud dica lo golfo de Mexico y as costas atlantica y pacifica d'America d'o Norte y os Grans Lacos.

As gaviotas de Delaware s'alimentan en vuelo u replegan obchectos mientres nadan, caminan u vadian. Tamién furtan birolla d'atras aus y con frecuencia esforican en a vasuera. Son omnivoros; a suya dieta puede incluyir insectos, peix, cerials, uegos, leremicos y radedors. Istas aus son oportunistas y s'han adaptau bien en incherir birollas cuan as personas as descartan u mesmo as deixan desatendidas. Muitos banyistas lo consideran una plaga a resultas d'a suya disposición a furtar birolla sin vichilancia en plachas rebutidas de chent. As aus s'arrechuntan en plachas, puertos esportivos, muelles y parques an a chent las alimenta con la man.
 
## Referencias

## Vinclos externos
Tocho

:*Pa o ladriello con foraus, se veiga [[tocho (ladriello)]].*

Un **tocho** ye cualsiquier palo recto y de bella largura que se pueda emplegar pa misions diversas, como por eixemplo pa refirmar o peso d'o cuerpo y aduyar-se en caminar, pa estafurriar a os animals domesticos como as gallinas, aucas, güellas, etc. y aturar-los y reconducir-los ta an se quiera, pa defensar-se u esfuriar a os animals como cans que amaneixca en o camín y que s'arremetan, etc.

O golpe propinau con un tocho se diz «tochazo» u «tochada».

## Se veiga tamién

* Zurriaga.
* Tralla.
* Gayata.

## Referencias
Aesculus hippocastanum

A **castanyera borde** (  (Linné, 1753)) ye una especie de planta d'a orden d'os *[[Sapindales]]* y familia *[[Sapindaceae]]* que ye nativa d'una chicota aria d'as montanyas d'os Balcans, en o sud-este europeu, sobretot en o norte de Grecia, pero tamién en Albania y en Macedonya d'o Norte. Ye amplament cautivau en toz os países de clima templau (sobre tot en Europa Central) y s'emplega en muitos casos como arbol ornamental.

A castanyera borde ye un arbol de fuella caduca que aconsigue alturas de dica 30 m. Puede aconseguir una edat de dica 300 anyadas.

O suyo fruito no ye comestible pa lo ser humán per a suya alta toxicidat, pero bels animals son immunes a la esculina, que ye lo prencipal compuesto verenoso que contiene.

## Galería d'imáchens

Baden-Baden-Aesculus hippocastanum-02-Rosskastanie-2020-gje.jpg
Baden-Baden-Aesculus hippocastanum-34-Rosskastanie-Zweig-2012-gje.jpg
Baden-Baden-Aesculus hippocastanum-40-Rosskastanie-Knospe-2010-gje.jpg
Baden-Baden-Aesculus hippocastanum-78-Rosskastanie-Blatt-Bluete-2020-gje.jpg
Baden-Baden-Aesculus hippocastanum-80-Rosskastanie-Bluete-2010-gje.jpg
Baden-Baden-Aesculus hippocastanum-95-Rosskastanie-Frucht-2012-gje.jpg
Aesculus_hippocastanum_fruit.jpg| Fruito d'a castanyera borde, toxico pa lo ser humán
Baden-Baden-Aesculus hippocastanum-98-Rosskastanie-2014-gje.jpg|Fuella.
Baden-Baden-Aesculus hippocastanum-24-Rosskastanie beim Badischen Hof-2012-gje.jpg|Castanyera borde en agüerro.


## Referencias

## Vinclos externos
Ceratonia siliqua

A **garrofera** u **garrofero** ( (Linné, 1753)) ye una especie de planta d'a orden d'os *[[Fabales]]* y familia *[[Fabaceae]]* de dica 10 metros d'altaria, encara que a suya altaria meya ye de 5 a 6 metros.

O suyo fruito, clamau garrofa, ye una bachoca de color castanya fosca, de 1 a 3 dm de longaria, que contiene una polpa gomosa de gusto dulce y agradable que rodia as simients. As bachocas son comestibles y se fan servir como ferraina pa lo bestiar.

A garrofera ye orichinaria d'a rechión mediterrania pero se cautiva tamién en atras redoladas calidas. Ye un arbol que no ameneste muita augua pa creixer ni pa vivir per un regular. 
 

## Notas


## Referencias

## Vinclos externos
Platanus hispanica

A **platanera**, **platanero borde** u simplament **platanero** ( (Münchh, 1770)) ye una especie de planta d'a orden d'os *[[Proteales]]* y familia *[[Platanaceae]]* que ye muit común en os parques y chardins de totas as ciudaz d'as redoladas templadas d'o mundo per l'agradable uembra que proporciona.

Se considera lo cruce entre una especie americana (*[[Platanus occidentalis]]*) y una oriental (*[[Platanus orientalis]]*), si bien per o suyo mayor parellano con ista zaguera i hai expertos que consideran que puede estar una variedat.
 
## Referencias

## Vinclos externos
Retacía

A **retacía** ye un tipo de licor que consiste en una infusión a pur de sucos de fruitas y alcol. I hai cuantas tradicions locals, sobretot en Italia, Aragón, Catalunya, Francia y Suiza.

En Aragón se prepara tradicionalment a lo menos dende lo sieglo XVIII. Perdura sobre tot en as comarcas de Campo de Daroca y de Xiloca. Allí se prepara sobre tot con ciresas de rafal, auguardient, canela, nuez, rama de barza y flor de clavel royo, con distintas variacions seguntes a localidat. A tradición perdura especialment en a localidat de Calamocha.

En Italia, en as rechions de Molise y Abruzos, se diz *ratafià*,mientres que en Catalunya se conoix como *ratafia*.

## Referencias
Jorge Arcas

**Jorge Arcas Pena**, conoixiu esportivament como **Jorge Arcas** u simplament **Arcas**, naixiu de Samianigo o 8 de chulio de 1992 ye un ciclista profesional espanyol que compite con l'equipo espanyol Movistar Team an principió la suya vida esportiva profesional en 2016 dimpués de competir cinco temporadas en l'equipo amateur Lizarte. Aconsiguió cuantas victorias importants en o campo amateur como la segunda etapa d'a *Vuelta a Navarra* de 2015. En 2017 debutó en la Vuelta a Espanya, competindo tamién en 2019, 2020 y 2023, en 2021 debuta en o Tour de Francia y en 2022 en o Giro d'Italia.

En el anyo 2015 en la *[[Gala del Deporte Aragonés]]* estió nominau a o millor esportista aragonés de l'anyo.

## Vinclos externos
*  Estadisticas en procyclingstats.com.
Castanea sativa

A **castanyera** ( (Miller, 1768)) ye una especie de planta d'a orden d'os *[[Fagales]]* y familia *[[Fagaceae]]* con fuellas que cayen d'hibierno, orichinario d'a redolada d'a Mediterrania. Se troba en Africa d'o norte, Europa meridional y Asia Menor.

Ye un arbol d'o cual, amás d'a suya fusta, s'aprofitan os suyos fruitos, as castanyas.

As castanyeras rara vegada creixen como matullo. Tienen una altaria promeyo de 20 a 25 metros, l'altaria maxima ye de 35 metros. A circumferencia d'o tronco gosa estar d'un a dos metros, pero en arbols muit viellos puede aconseguir os cuatro metros, en casos extremos dica os seis metros. Lo tronco gosa estar dreito y fuerte, a ramificación a ormino prencipia a poca altaria y se forman pocas ramas fuertes. A corona s'extiende amplament y tien una forma redondiada. Os arbols de mas de 100 anyos a ormino se tornan foricons.

As castanyeras alcanzan una edat de 500 a 600 anyadas. En Europa Central tasament superan as 200 anyadas, manimenos en Europa Occidental pueden tener dica 1000 anyadas. L'arbol mas gran conoixiu ye o Castagno dei Cento Cavalli (*castanyera d'os cient caballos*) en Sicilia, que s'estima en a lo menos 2000 anyadas d'edat.
 
## Referencias

## Vinclos externos
Sergio Samitier Samitier

**Sergio Samitier Samitier**, conoixiu esportivament como **Sergio Samitier** y naixiu de Balbastro, Uesca, o 31 d'agosto de 1995 ye un ciclista espanyol que destacó como amateur ganando la Copa d'Espanya de Ciclismo sub-23 en 2017, la Vuelta a Bidasoa, incluyindo una etapa, y una etapa d'a Vuelta a Navarra de y lo Trofeo Eusebio Vélez un anyo dinantes en 2016. Debutó como profesional con l'equipo Euskadi Basque Country-Murias en 2018 y dende 2020 fa parte d'o Moviestar Team.

En os anyos 2016 y 2021 estió nominau a o millor esportista aragonés de l'anyo en a Gala de l'Esporte Aragonés.

## Resultaus en Grans Vueltas


-: No participa
Ab.: Abandono


## Vinclos externos
*  Estadisticas en procyclingstats.com.
Laurus nobilis

O **laurelero**, **laurelero salsero** u **laurel**  ( (Linnaeus, 1753)) ye una especie de planta d'a orden d'os Laurales y familia Lauraceae que ye orichinaria d'a rechión mediterrania y se fa servir a suya fuella pa apanyar en a gastronomia. Seguntes o poeta Luciano, a sacerdotisa d'o templo d'Apolo conoixida como Pitia suposadament mascaba fuellas de laurelero d'un arbol sagrau que creixeba adintro d'o templo pa inducir o suyo trance a partir d'o cual pronunció as profezias oraculars per as cuals yera famosa.

En a cultura romana, lo laurelero yera un simbolo de victoria. Tamién s'asoció con a immortalidat, con a purificación ritual, a prosperidat y la salut.

Os antigos romanos creyeban que os laurelers yeran immunes a los rayos, lo que brindaba protección a qui os brandiban. Una d'as razons d'ista creyencia ye que o laurelero no se crema facilment y petarria con fuerza cuan ye cremau. Levó a los antigos romanos a creyer que la planta yera habitada per un "demonio de fuego celestial" y, per tanto, yera "immune" a menazas externas como lo fuego u mesmo los rayos.
 
## Notas


## Referencias

## Vinclos externos
Spinacia oleracea

O **espinai** u **espinaque** ( (Linnaeus, 1753)) ye una planta d'a orden d'os *[[Caryophyllales]]* y familia *[[Amaranthaceae]]* que ye orichinaria d'Asia central y occidental. As suyas fuellas son una verdura comestible comuna que se consume fresca u dimpués de l'almagacenamiento per meyo de tecnicas de conservación d'enlatau, conchelación u deshidratación. Puede consumir-se cueto u crudo, y lo gusto difiere considerablement.

Ye una planta anyal (rara vegada bianyal), que aconsigue los 30&nbsp;cm d'altaria. Os espinais pueden pasar d'hibierno en rechions templadas. As suyas fuellas son alternas, simples, ovadas a triangulars y de grandaria muit variable: de 2 a 30&nbsp;cm de luengo y de 1 a 15&nbsp;cm d'amplo, con fuellas mas grans en a base d'a planta y fuellas chicotas mas altas en o tallo floral.

En 2018, a producción mundial d'espinais estió de 26,3 millons de toneladas, y solo China representó lo 90 % d'o total.

Os espinais crudos contienen 91 % d'augua, 4 % de carbohidratos, 3 % de proteína y contiene poca graixa. En una porción de 100 g que aporta nomás 23 calorías, os espinais tienen una alta valor nutricional, especialment cuan son frescos, conchelaus, a la vapor u bullius rapidament. Ye una fuent rica (20 % u mas d'a valor diaria) de vitamina A, vitamina C, vitamina K, magnesio, manganeso, fierro y acido folico. Os espinais son una fuent moderada (10-19 % d'a VD) de vitamina B, riboflavina y vitamina B6, vitamina Y, calcio, potasio y fibra dietetica.

## Etimolochía
Orichinario d'o persa *aspānāḵ*, dentró en as luengas europeas a traviés d'o latín, que lo recibió de l'arabe.
 
## Notas


## Referencias

## Vinclos externos
Populus tremula

A **tremoleta** u **tremolera** ( (Linnaeus, 1753)) ye una especie de planta d'a orden d'os Malpighiales y familia Salicaceae que ye orichinaria d'as rechions templadas fredas d'Europa y Asia, dende Islandia y as Islas Britanicas a lo este dica Kamchatka, d'o norte a l'interior d'o Cerclo Polar Arctico en Escandinavia y lo norte de Rusia, y d'o sud a lo centro d'Espanya, Turquía, Corea d'o Norte y norte de Chapón. Tamién ocurre en un puesto en o nord-ueste d'Africa en Alcheria. En o sud d'a suya aria de distribución, se troba a gran altaria en as montanyas. Atras denominacions son **tremolín**, **trémol**  y **escaleral**.

Ye un arbol de fuella caduca que creix dica 40 metros d'alto per 10 m d'amplo, con un tronco que aconsigue mas de 1 metro de diametro. A suya crosta ye de color grisa verdosenca palida y lisa en arbols chóvens con lenticelas de color grisa fosca en forma de diamant, tornando-se grisa fosca y escrebazada en arbols mas viellos.

As fuellas adultas, producidas en as ramas d'os arbols maduros, son cuasi redondas, liucherament mas amplas que largas, de 2 a 8&nbsp;cm de diametro, con un marguin dentado gruixudo y un peciolo aplanau lateralment de 4 a 8&nbsp;cm de luengo. Lo peciolo plano les permite tremolar mesmo con brochinas liucheras.
 
## Notas


## Referencias

## Vinclos externos
Tilia platyphyllos

A **tellera de fuella ampla** u **tello** ( (Scop.)) ye una especie de planta d'a orden d'os Malvales y familia Malvaceae que ye orichinario de gran parti d'Europa, con una taxa de creiximiento moderada y puede plegar a aconseguir una altaria de 40 m. Se planta amplament en tot o mundo de clima templau como arbol ornamental en parques y carreras d'as ciudaz.

## Notas


## Referencias

## Vinclos externos
Pilar Fanlo

**Pilar Fanlo** naixida de Zaragoza o 14 d'octubre de 1950, ye una atleta aragonesa especializada en prebas combinadas y de velocidat. Mientres as suya vita esportiva consiguió ganar campionatos d'Espanya d'atletismo en pista cubierta y a l'aire libre, amás de conseguir récords d'Espanya y d'Aragón d'atletismo en prebas de velocidat (100, 200 y 4x100).

## Vinclos externos
*  Biografía esportiva seguntes a RFEA.
Pyrus communis

A **perera** u **peronero** ( (Linnaeus, 1753)) ye una especie de planta d'a orden d'os *[[Rosales]]* y familia *[[Rosaceae]]* que ye orichinaria d'Asia occidental, Europa central y oriental. Se creye que desciende de dos subspecies de pereras montesinas, categorizadas como *[[Pyrus pyraster|P. communis pyraster]]* y *P. communis caucasica*.
 
## Referencias

## Vinclos externos
Ziziphus jujuba

O **chincholero** ( (Miller, 1768)) ye una especie de planta d'a orden d'os *[[Rosales]]* y familia *[[Rhamnaceae]]* que aconsigue una altaria de 5 a 12 metros con ramas espinosas. As fuellas son de color verda brilant, ovadas y agudas, de 2 a 7 centimetros de luengo y de 1 a 3 centimetros d'amplo. As flors son chicotas, de 5&nbsp;mm d'amplo, con cinco petalos de color verda amarillenca. Lo fruito ye una drupa ovalada comestible de 1,5 a 3 centimetros y se diz "chinchol" u "chincholo"; cuan ye inmaduro ye de color verda suau, con a consistencia y lo gusto d'una mazana con menor acidez, madurando de parda a negra vrioleta y eventualment corrucada, pareixendo un dátil chicot.

O chincholero fue domesticau en o sud d'Asia en l'anyo 9000 a. C. L'arbol tolera una ampla gama de temperaturas y plevidas, encara que requiere veranos calurosos y augua pro pa una fructificación acceptable. A diferencia d'a mayoría d'as atras especies d'o chenero, tolera hibiernos pro fredos, sobrevivindo a temperaturas de dica -15&nbsp;°C, y l'arbol, per eixemplo, se cautiva comunament en Pequín. Ista ampla tolerancia permite que lo chincholero creixca en habitats montanyosos u deserticos, a tota hora que haiga acceso l'augua subterrania mientres tot o verano.

Os lugarenyos afirman que un antigo arbol de chincholero en a ciudat d'Al-Qurnah, Irak, ye l'"Arbol d'a Conoixencia" mencionau en a Biblia. L'arbol ye un puesto turistico en a ciudat.

 
## Referencias

## Vinclos externos
Rhamnus alaternus

O **lantierno** u **alatierno** (  (Linnaeus, )) ye una especie de planta d'a orden d'os Rosales y familia Rhamnaceae que ye de fuella perenne y tien de 1 a 5 metros d'altaria. Os tallos tienen crosta royisca y ramas chóvens, follarasca redondiada y compacta con fuellas alternas, de 2 a 6 centimetros de luengo, a vegadas cuasi opuestas, ovals u lanceoladas, de color verda brilant, verda amarillenca per debaixo. Tamién se conoixe con os nombres de **palomestro**, **carrasquilla** y **coscollina fina**.

As chicotas flors fragants s'achuntan en un curto carrazo axilar de color amariella verdosenca. Lo periodo de florada s'extiende dende febrero dica abril.

Ista especie ye muit extendida en a matullera d'as rechions de clima mediterranio, dende Gran Canaria, Marruecos y Portugal per l'ueste, dica l'Orient Proximo per l'este, dende o livel d'a mar dica os 1.300 m d'altaria.

## Subspecies
* *Rhamnus alaternus alaternus*.
* *Rhamnus alaternus myrtifolia*.
* *Rhamnus alaternus pendula*.

## Notas


## Referencias

## Vinclos externos
Syringa vulgaris

O **lilero** ( (Linnaeus, 1753)), tamién conoixiu como **ferimomero** u **ferimomo**, ye una especie de planta d'a orden d'os Lamiales y familia Oleaceae que ye orichinaria d'a Peninsula Balcanica, an creix en pueyos rocosos. Cautivau per as suyas flors aromaticas de primavera, iste gran matical u chicot arbol se cautiva amplament y s'ha naturalizau en partis d'Europa, Asia y America d'o Norte.

O lilero ye una planta ornamental muit popular en chardins y parques, a causa d'as suyas flors atractivas y d'olor dolza, conoixidas como **lilas** u **flors d'amor**, que amaneixen en primerías d'o verano, chusto antis de que floreixcan muitas d'as rosas y atras flors de verano.

Tamién se ye ubrindo paso lentament en o mundo d'os bonsai, an ye apreciau per las suyas flors y los suyos multiples tallos.
 
## Notas


## Referencias

## Vinclos externos
Diospyros kaki

O **palosantero** ( (Thunb, 1780)) ye una especie de planta d'a orden d'os Ericales y familia Ebenaceae que se troba entre as plantas cautivadas mas antigas y s'ha emplegau en China mientres mas de 2000 anyos.

De forma semellant a una mazanera, o palosantero  aconsigue una grandaria de dica 10 metros. As fuellas son de color verda meya a fosca, richidas y igualment amplas que largas. Floreixen de mayo a chunio, os arbols gosan estar masclos u fembras, pero cualques producen toz dos tipos de flors. Amás, a exprisión sexual d'un arbol puede variar d'un anyo a unatro. Inusualment, os fruitos d'o palosantero, clamaus "caqui" u "palosanto", maduran cuan a mayoría d'as fuellas s'han cayiu de l'arbol, per un regular en octubre y noviembre.

Ista especie, orichinaria de China, se cultivó per primera vegada en China fa mas de 2000 anyadas, y s'introdució en Chapón en o sieglo VII y en Corea en o sieglo XIV. Mas tardi s'introdució en California y o sud d'Europa en o sieglo XIX y en Brasil en a decenio de 1890.

 
## Referencias

## Vinclos externos
Mijares

**Mijares** ye un municipio d'a comunidat autonoma castellanoleyonesa en a provincia d'Ávila. Fa parte d'a comarca d'Ávila

A suya población ye de 743 habitants (2021) en una superficie de 46,96 km², con una densidat de población de 15,67 hab/km².

## Cheografía
A localidat de Mijares se troba situada a 855 metros d'altaria sobre lo livel d'a mar, a una distancia de 68 km d'a ciudat d'Ávila, a capital d'a suya provincia.

## Demografía

## Vinclos externos

*  Pachina web oficial municipal de Mijares.
Taxus baccata

O **taixo** ( (Linnaeus, 1753)) ye una especie de planta d'a orden d'os Pinales y familia Taxaceae que ye orichinario d'Europa occidental, central y meridional y d'o nord-ueste d'Africa, o norte de Irán y lo sud-este asiatico.

Ye una conifera que puede creixer dica 10 u 20 m, excepcionalment 28. Tien un tronco pardo gruixudo que puede aconseguir os 4 m de diametro. O suyo creiximiento ye pro lento, manimenos puede arribar a vivir 4.000 anyadas d'edat.

Os taixos forman selvas clamadas taixeras.

## Se veiga tamién
*Taixo de Fortingall, l'arbol mas viello d'Europa.
 
## Notas


## Referencias

## Vinclos externos
Origanum vulgare

L**'oregano** u **perigüel** ( (Linnaeus, 1753)) ye una planta d'a orden d'os Lamiales y familia Lamiaceae que ye nativa de l'ueste u sud-ueste d'Eurasia y la rechión mediterrania. Se fa servir como apanyo y en a preparación d'infusions herbals.

## Notas


## Referencias

## Vinclos externos
Percy Liza

**Carlos Percy Liza Espinoza** (Chimbote, Perú, 10 d'abril de 2000), conoixiu esportivament como **Percy Liza**, ye un futbolista peruano que chuga en la posición de debantero en lo Sporting Cristal d'a Liga 1 de Perú.
Mandragora officinarum

A **mandragola** u **mandragula** ( Linnaeus, 1753) ye una planta d'a orden d'os Solanales y familia Solanaceae que ye nativa d'a rechión mediterrania.

A resultas d'as mandragulas contienen alcaloides alucinochenos (atropina, escopolamina y hiosciamina) que causan esvarío y alucinacions, y a forma d'o venamen a ormino s'asemella a figuras humanas, s'han asociau con una variedat de practicas relichiosas y espirituals a lo luengo de l'historia. S'han emplegau mientres muito tiempo en rituals machicos, mesmo encara hue en practicas paganas contemporanias como a Wicca.

 
## Referencias

## Vinclos externos
Linum usitatissimum

O **lino** ( (Linnaeus, 1753)) ye una planta d'a orden d'os Malpighiales y familia Linaceae que ye orichinaria d'a rechión d'os ríos Nilo, Eufrates y Tigris. Introduciu pa lo suyo cautivo en a resta d'o mundo dende tiempos remotos.

O suyo tallo se fa servir pa confeccionar teixius y a suya simient, clamada linosa, se fa servir pa extrayer farina y aceite.

 
## Notas


## Referencias

## Vinclos externos
John James Audubon

**John James Audubon** naixiu de Les Cayes (Haití) o 26 d'abril de 1785 y muerto en Nueva York, Nueva York (Estaus Unius) o 27 de chinero de 1851, estió un destacau ornitologo, naturalista y pintor francés nacionalizau estadounitense.

L'abreviatura ***Audubon*** s'emplega pa indicar a John James Audubon como autoridat en a descripción y taxonomía en zoolochía.

## Obra escrita
* 1831–1839. *Ornithological Biographies*. Edimburgo
* 1840. *The birds of America: from drawings made in the United States and their territories*. Volumen 1 de The Birds of America. XVIII + 261 pachinas.
* John Woodhouse Audubon y revisau por John Bachman. 1846. *The viviparous quadrupeds of North America, Volumen 1. XV*+ 341 pachinas.

## Honors
* Miembro d'a Royal Society of Edinburgh
* Miembro d'a Sociedat Linneana de Londres.
* Miembro d'a Royal Society

O condado d'Audubon en Iowa y atros lugars portan o suyo nombre en a suya memoria.

## Referencias

## Vinclos externos
Balaenoptera musculus

O **rorcual azul** (  (Linnaeus, 1758)) ye una especie de mamifero d'a orden d'os Artiodactyla y familia Balaenopteridae que aconseguindo una longaria maxima confirmada de 29,9 metros y un peso de dica 199 toneladas, ye l'animal mas gran que nunca haiga existiu. Lo cuerpo luengo y delgau d'o rorcual azul puede tener cuantos tonos d'azul grisenco dorsalment y bella mas claro debaixo.

Os rorcuals azuls s'alimentan per filtración; a suya dieta consiste cuasi exclusivament en krill. Per un regular, son animals solencos u s'achuntan en chicoz grupos y no tienen una estructura social bien definida aparti d'os vinclos mai-fillo. A frecuencia fundamental d'as vocalizacions d'os rorcuals azuls oscila entre 8 y 25&nbsp;Hz y a producción de vocalizacions puede variar seguntes a rechión, a estación, o comportamiento y la hora d'o día.

O rorcual azul bella vegada estió abundant en cuasi toz os oceanos d'a Tierra dica zaguerías d'o sieglo XIX. Estió cazada cuasi dica lo punto d'extinción per os balleners dica que a Comisión Ballenera Internacional prohibió tota a caza de rorcuals azuls en 1966. L'Unión Internacional pa a Conservación d'a Naturaleza ha incluyiu a los rorcuals azuls como en periglo d'extinción a partir de 2018. Contina enfrontinando numbrosas menazas, como topetazos con barcos, contaminación, rudio oceanico, cambio climatico y depredación d'orcas.

## Subspecies
**B. m. musculus*.
**B. m. intermedia*.
**B. m. brevicauda*.
**B. m. indica*.

## Referencias

## Vinclos externos
Balaena mysticetus

A **ballena de Groenlandia** ( (Linnaeus, 1758)) ye un mamifero d'a orden d'os Artiodactyla y familia Balaenidae que ye l'unica ballena barbada endemica de l'Arctico y as auguas subarcticas, y ye caracteristico o suyo cranio triangular masivo, que fan servir pa trencar lo chelo de l'Arctico.

A ballena de Groenlandia tien a boca mas gran de cualsequier animal y representa cuasi un tercio d'a longaria d'o cuerpo con as placas de barbas mas largas con una longaria maxima de 4 metros y pueden estar os mamifers mas lonchevos con a capacidat d'aconseguir una edat de mas de 200 anyadas.

A ballena de Groenlandia estió un d'os primers obchectivos d'a cazata de ballenas. A suya población se redució severament antis de que s'aprebase una moratoria de 1966 pa protecher ista especie.
 
## Referencias

## Vinclos externos
Eschrichtius robustus

A **ballena grisa** ( (Lilljeborg, 1861)) ye una especie de mamifero marino d'a orden d'os Artiodactyla y familia Balaenopteridae que que migra anyalment entre as arias d'alimentación y reproducción. Aconsigue una longaria de 14,9 metros, un peso de dica 41 toneladas y vive entre 55 y 70 anyadas d'edat, encara que s'estimó que una fembra teneba entre 75 y 80 anyadas d'edat. Lo nombre común d'a ballena proviene d'as tacas grisas y blancas en a suya piel fosca.
 
## Referencias

## Vinclos externos
Hydrochoerus hydrochaeris

O **capibara** ( (Linnaeus, 1766)) ye un mamifero d'a orden d'os *[[Rodentia]]* y familia *[[Caviidae]]* que ye lo radedor mas gran d'o mundo y vive en Sudamerica. O suyo nombre común en os idiomas europeus proviene d'o tupí *ka'apiûara* y significa "mincha-hierba".

Os capibaras tienen o tozuelo chicot y o cuerpo con forma de tonel, con o pelache de color parda royenca en a parti superior y parda amarillenca en l'inferior. Pueden mesurar dica 130&nbsp;cm de longaria y pesar dica 65&nbsp;kg. Tienen os piez liucherament palmaus, mancan de coda y tienen 20 dients. As patas zagueras son liucherament mas largas que as anteriors y o suyo morro ye redondiau. As fembras pesan bella cosa mas que os masclos.

O capibara habita en sabanas y selvas pretas, vivindo cuasi exclusivament amán de grans masas d'augua. Ye una especie muit social y se puede trobar en grupos de dica 100 individuos, encara que os grupos mas comuns rondan os 10-20 individuos. Lo capibara no ye una especie en periglo d'extinción, pero ye cazau per a suya carne, piel y graixa d'a suya piel gruixuda y oliosa.
 
## Referencias

## Vinclos externos
Cucurbita pepo

A **carbacera** (, L., 1753) ye o nombre cientifico d'una especie de planta d'a familia d'as cucurbitacias, en o chenero *[[Cucurbita]]*, estretament emparentada con *[[Cucurbita maxima]]*. Ye una especie traita dende America Central y bien estendillada en agricultura.

O fruito d'ella ye o **[[carbacín]]**, que tamién se conoixe con atras variants diatopicas d'ixe nombre en o dominio lingüistico aragonés, como **calabacino**, **carabacín**, **carbacín**,  **carabacino** u **crabacín**, y tamién en una atra zona **carapacín**, **calapacín**, **crapacino** u **crapacín**, as cuatro zagueras caracteristicas d'una zona concreta entre Sarrablo y Sobrarbe an que se tiende a conservar as consonants oclusivas xordas intervocalicas y d'entre ellas a dos zagueras estando deformadas de firme por interferencia d'a palabra «crapa». Además, en aragonés baixorribagorzano se diz **calabazón**, y en benasqués **carbazón** que astí lo pronuncian "carbasón" (v. en catalán «''carbassó''»).

## Notas


## Referencias
Carbacín

O **carbacín**, **calabacín** u **carbaceta** ye una hortaliza de regano que ye o fuito d'a carbacinera *[[Cucurbita pepo]]*, bien emparentada con *[[Cucurbita maxima]]* que fa las carbazas regulars y as de rabiquet. Como atras cucurbitacias, o carbacín se guarda muito tiempo y tarda a-saber-lo a putrir-se, por lo que ye una verdura bien estimada y no ye rara de trobar en os mercaus cuasi tot l'anyo.

Dende o punto d'envista botanico, o carbacín ye una baya de tipo peponide. Se culle de veranos y dica primers d'agüerro.

## Variedat de nombres

En Ribagorza, o carabacín recibe nombres diferents seguntes o puesto. En aragonés baixorribagorzano, arredol de Graus, Fonz, Estada y Estadilla, se le diz **carabazón** y tamién se conoixe a forma **carabaceta**. En cambio, en o norte d'a comarca, en ''patués'', le i dicen **carbazón**, que se pronuncia "carbasón" ya que o seseyo ye una d'as caracteristicas d'aquel dialecto. As dos formas fan acordar-se d'o catalán, que tiene buena cosa d'influencia en a redolada por estar vecino y en o cual se dice «*[[:ca:Carabassó|carbassó]]*». Por contra, en Campo recibe o nombre de **carbacín** que ye cuasi o mesmo o nombre que se le da en chistabín y en o norte d'A Fueva y Baixo Penyas en Sobrarbe, an ye **crabacín**, presentando una metatesi con respecto a l'anterior que cal que sí, l'habría puesto causar a influencia d'a palabra «craba», igual como **crapacín** predomina en os puestos an que l'animal se dice «crapa».
:*Que te trenco'l crapacín!* (aragonés belsetán)

Cosa significativa ye lo que pasa entre Sobrarbe y Sarrablo an que la palabra crabacín/crapacín pasa a tomar tamién o significau de «toza», «tozuelo» u tamién de «cranio» u «calavera». W. D. Elcock deciba que ixo yera mediau una vez mas por a craba/crapa, animal muit guito conoixiu por tociar de momento y, por tanto, por fer servir a capeza pa atros menisters que as personas. A idea de que a capeza cualque persona (igual que os animals) l'habría d'emplegar pa trucar u tociar con ella, y no pas pa pensar, ye bien enradigada en a cultura y mas que mas en l'humor popular altoaragonés, talmente mas que en atros puestos.

Emplegada asinas trobamos a forma **crapacín** en Bielsa, en Sercué, en Fanlo, en Yeba y en Cámbol. En Chesera y en Chillué (Sarrablo) Elcock documentó a variant **crapacino**. En a valle de Broto nos trobamos con as formas **carapacín** en Buesa y **calapacín** en Torla. En Bielsa, A. Badia documentó que tamién le deciban **calabazón**.

Entre as comarcas d'Alto Galligo y Chacetania as formas ya se tornan sonorizaderas, como **crabacín**, **carabacín**, **calabacín** y **calabacino**. En Fuencalderas (Cinco Villas) se documenta **calabazón**.

D'alcuerdo con Elcock, a forma que coincide con a castellana estaría pues a mas comun, afuera d'una zona concreta en o Pirineu central aragonés, an que lo parellano fonetico con «capeza» y con «crapa» habría feito mas fácil a conservación d'as formas aragonesas diferenciables.

## Se veiga tamién

* Pepín.
* Pimento.
* Alberchena.
* Melón.
* Melón d'augua.
* Carbaza de rabiquet.

## Notas


## Referencias
Cochez

Os **cochez** son unas atraccions populars desarrolladas pa os parques d'atraccions y os parques tematicos.

Se tracta de chicoz autos electricos, con laterals protechius con bandas de goma, circulando en un recinto zarrau.

A diversión pende en conducir tot chocando u mirando d'evitar as colisions con os atros vehíclos.

L'inventor estió Victor Levand, que treballaba en a General Electric.

## Referencias

## Vinclos externos
Hypericum perforatum

O **pericón** ( (Linnaeus, 1753)) ye una especie de planta d'a orden d'os Malpighiales y familia Hypericaceae que ye posiblement un hibrido entre *[[Hypericum maculatum]]* y *[[Hypericum attenuatum]]* y que se puede trobar en arias templadas d'Eurasia y s'ha introduciu como broza invasora en gran parti d'America d'o Norte y d'o Sud, asinas como en Sudafrica y Australia. Si bien a especie ye nociva pa lo bestiar y puede interferir con as medecinas recetadas, s'ha emplegau en a medicina popular mientres sieglos y sigue cautivando-se comercialment en o sieglo XXI. A hiperforina, un constituyent fitoquimico d'a especie, ye baixo investigación basica per as suyas posibles propiedaz biolochicas.
 
## Referencias

## Vinclos externos
Ramonda myconi

A **orella d'onso** ( (Rchb., 1832)), tamién conoixida como **hierba cerruda** u **hierba cruda**, ye una especie de planta d'a orden d'os Lamiales y familia Gesneriaceae que ye un endemismo d'o Pireneu y Prepireneu an creix entre 600 y 2.000 m d'altitut, sobre superficies rocosas, verticals u cuasi verticals, en as crepazas y en chicoz replanos, cubiertos de molsa, y de preferencia en as redoladas en as cuals no alcanza la luz solar directa u lo fa mientres un tiempo curto.
 
## Referencias

## Vinclos externos
Lavandula latifolia

O **espígol follonudo** u simplament **espígol**, **espícol** u **esplico** ( (Medik.)) ye una planta d'a orden d'os Lamiales y familia Lamiaceae que ye nativa d'a rechión d'a Mediterrania occidental, dende lo centro de Portugal dica lo norte d'Italia (Liguria) a traviés d'Espanya y lo sud de Francia.
 
## Notas


## Referencias

## Vinclos externos
Cantón de l'Alta Bigorra

O **cantón de l'Alta Bigorra** (en francés *canton de la Haute-Bigorre*) ye una división administrativa francesa situada en o departamento d'os Altos Pireneus, en a rechión d'Occitania.

## Se veiga tamién
* Cantons d'os Altos Pireneus
El Mirón

**El Mirón** ye un municipio d'a comunidat autonoma castellanoleyonesa en a provincia d'Ávila. Fa parte d'a comarca d'Ávila.

A suya población ye de 114 habitants (2021) en una superficie de 31,08 km², con una densidat de población de 4,09 hab/km².

## Cheografía
A localidat d'El Mirón se troba situada a 1.265 metros d'altaria sobre lo livel d'a mar, a una distancia de 80 km d'a ciudat d'Ávila, a capital d'a suya provincia.

## Demografía

## Vinclos externos

*  Pachina web oficial municipal d'El Mirón.
Georges Touquet-Daunis

**Georges Célestin Daunis**, conoixiu como **Georges Touquet-Daunis**, naixiu d'o XVIII Districto de París o 12 de marzo de 1879 y muerto en Berry-au-Bac o 16 d'abril de 1917, estió un atleta francés especializau en cursas de larga distancia, que participó en os II Chuegos Olimpicos d'a era moderna celebraus en París en l'anyo 1900.

En os Chuegos estió uno d'os 13 corredors que prencipioron a cursa d'a maratón, no aconseguindo acabar la cursa.

D'a suya vida esportiva cal destacar que estió lo primer poseedor oficial d'o récord mundial de 5.000 metros lisos, encara que World Athletics no homologa récords dinantes d'o suyo establimiento, correndo en un tiempo de 16:34.6 o 31 d'octubre de en una cursa feita en París, mas tarde en l'anyo 1899 baixó lo récord a 16:29.2. Tamién tenió os records de Francia de 5.000, 10.000 y la hora.

## Vinclos externos
*  Georges Touquet-Daunis en os Chuegos Olimpicos.
Carbaza de rabiquet

A **carbaza de rabiquet** u **carbaza gavacha** ye una variedat de carbaza de huerta que ye o fruito d'a carbacera *[[Cucurbita maxima]]*, y se conoixe mas que mas por tener a pulpa de color narancha y que ye dulce de sabor.

Ye prou emplegada en a provincia de Uesca como ingredient de productos dulces de repostería tipica, como por eixemplo o pastillo. Se piensa que a variedat podría estar que hese pasau enta Aragón dende a val d'Arán.

## Se veiga tamién
* Carbacín.
* Carbaza.

## Notas


## Referencias
Pedro Sierra

**Pedro Mariano Sierra Gimeno**, conoixiu esportivament como **Pedro Sierra** y naixiu de La Puebla d'Íxar o 18 de noviembre de 1925 y muerto en Zaragoza o 12 de setiembre de 2006, estió un atleta aragonés especializau en prebas de larga distancia y de campo a traviés, campión d'Espanya de maratón en as anyadas de 1950, 1951 y 1957, las solas tres vegadas que participó, superando tamién lo récord d'Espanya las tres vegadas. Fue 5 vegadas internacional con la selección espanyola partecipando en o Cross d'as Nacions (actual Campionato d'o Mundo de Campo a Traviés) cuatre vegadas en 1949 (51º), 1950 (19º), 1952 (31º) y 1954 (22º), estando la suya millor clasificación en 1950 en lo puesto 19º. Tenió una gran rivalidat esportiva en totas las prebas con o tamién aragonés Tomás Ostáriz y os suyos equipos estioron o Real Zaragoza, Arenas SD, UD Amistad y CN Reus Ploms

Antiparte d'a suya faceta como corredor semiprofesional Pedro yera muit conoixiu per tot Aragón per que le feba goyo participar en totas las cursas populars y corridas de pollos d'as fiestas populars d'os lugars d'Aragón que podeba.

Dende l'anyo 2005, la cursa que se disputa en La Puebla d'Íxar con motivo d'as fiestas patronals se denomina *Carrera Pedestre Pedro Sierra*.

## Referencias

## Vinclos externos
*   ''Fallece Pedro Sierra, tricampeón de España de Maratón''.
*   ''Necrológica: Pedro Sierra, ex campeón de maratón''.
Chema González

**José María González Calvo**, naixiu lo 15 d'agosto de 1991 de Zaragoza (Comarca Central, Aragón) ye un chugador profesional aragonés de basketbol. Tien una altaria de 2,06 metros y ocupa la posición de pívot. En l'actualidat chuga en o *[[Baloncesto Fuenlabrada]]* d'a liga ACB d'Espanya.

## Trachectoria esportiva

## Vinclos externos

*  Ficha d'o chugador en ACB.com.
*  Ficha d'o chugador en FEB.es.
Jasonia glutinosa

O **te de ralla**, **te de penya** u **te de roca** ( (DC., 1836)) ye una planta d'a orden d'os Asterales y familia Asteraceae que se troba en a Europa Mediterrania y en o norte d'Africa y vive en as crepas u rallas d'as penyas calcarias.

Ye una planta muit estimada dende tiempos immemorials en a medicina popular como remeyo dichestivo.
 
## Referencias

## Vinclos externos
Rosa arvensis

A **gabardera** ( (Huds, 1762)) ye una especie de planta d'a orden d'os *[[Rosales]]* y familia *[[Rosaceae]]* que ye orichinaria de l'ueste, centro y sud d'Europa. A planta puede arribar a mesurar entre 3 y 3,7 metros d'altaria. As suyas flors son blancas, de 4 a 5 centimetros d'amplo, y os suyos fruitos son royos. Floreix de verano.
 
## Referencias

## Vinclos externos
Ononis rotundifolia

A **tollaca** ( (Linnaeus, 1753)) ye una especie de planta d'a orden d'os Fabales y familia Fabaceae que aconsigue un promeyo de 20 a 60 centimetros d'altaria, con un maximo de 150 centimetros. Lo tallo y as fuellas son liucherament peludas y apegallosas. Ista planta produz carrazos de dos u tres flors rosadas con rayas royas, d'uns 15 a 18 milimetros d'amplo. Lo periodo de florada s'extiende de chunio a setiembre. *Ononis rotundifolia* tamién se fa servir como planta ornamental.

Fue tamién denominada *Ononis latifolia* per Jordan de Asso.

## Subspecies
**Ononis rotundifolia var. aristata*.
**Ononis rotundifolia var. orbiculata*.
 
## Referencias

## Vinclos externos
Tollaca

**Tollaca** puet fer referencia a las siguients especies d'arbustos:

* *[[Ononis fruticosa]]*.
* *[[Ononis rotundifolia]]*.
Aquilegia pyrenaica

A **palometa de puerto** u **palometa de glera** ( (DC.,1805])) ye una especie de planta d'a orden d'os Ranunculales y familia Ranunculaceae que ye endemica d'o Pireneu an creix en feners y penyeras. Tamién se conoixe como **paixarica** u **capa de rei**.
 
## Referencias

## Vinclos externos
Primula veris

As **cuculetas** u **pan de cuculo** (***Primula veris*** (Linnaeus, 1753)) ye una especie de planta d'a orden d'os Ericales y familia Primulaceae que ye nativa en a mayor parti d'a Europa templada y Asia occidental. Ye una planta de fuella perenne que creix dica 25&nbsp;cm  d'alto y amplo, con una roseta de fuellas de 5 a 15&nbsp;cm de luengo y 2 a 6&nbsp;cm d'amplo. As flors de color amariella intensa se producen de primavera, en carrazos de 10 a 30 flors chuntas en un tallo. Cada flor tien entre 9 y 15&nbsp;mm d'amplo.

As especies d'o chenero Primula, de conchunta con con atras plantas rituals, desempenyoron un paper important en a botica y a mitolochía d'os druidas celtas, prebablement como ingredient de pocions machicas pa augmentar l'absorción d'atros constituyents herbals.
 
## Referencias

## Vinclos externos
Cistus albidus

A **estepa fina** u **estepilla** ( (Linnaeus, 1753)), tamién dita **cleiro**, ye una especie de planta d'a orden d'os Malvales y familia Cistaceae que tien flors de color rosa a purpra, ye nativa d'o sud-ueste d'Europa y l'ueste d'o norte d'Africa, y que creix dica 1 m d'altaria.
 
## Referencias

## Vinclos externos